எமைப்பார்த்து..  நிற்கிறார் நிலைத்து

எமைப்பார்த்து.. நிற்கிறார் நிலைத்து எம் . ஜெயராமசர்மா எமைப்பார்த்து நகைத்துவிடும்!...நிற்கிறார் நிலைத்து என்றும் ! 01.! எமைப்பார்த்து நகைத்துவிடும் !  இலக்கியங்கள் இலக்கணங்கள் எவ்வளவு படித்தாலும்! தலைக்கனங்கள் போகாமல் தடுமாறி நிற்கும்பலர்! இருக்கின்றார் எம்மிடத்தில் எனநினைக்கும் வேளையிலே! இலக்கியமும் இலக்கணமும் எமைப்பார்த்து நகைத்துவிடும் ! பட்டங்கள் பலபெற்றும் பண்புதனைப் பறக்கவிட்டு! துட்டகுணம் மிக்கோராய் தூய்மையற்று நிற்குமவர்! பட்டங்கள் அத்தனையும் வட்டமிட்டு வானில்செல்லும்! காகிதப் பட்டங்களாகவன்றோ கண்ணுக்குத் தெரிகிறது ! பாடுபட்டுப் படிக்கின்றார் பலபதவி வகிக்கின்றார்! கூடுவிட்டுப் பாய்வதுபோல் குணம்மாறி நின்கின்றார்! கேடுகெட்ட செயலாற்றி கிராதகராய் மாறுமவர்! பாடுபட்டுப் படித்ததெல்லாம் பயனற்றே போகிறதே ! படிப்பறியார் பலபேர்கள் பண்புணர்ந்து வாழ்கின்றார்! பட்டம்பெற்ற படித்தவர்க்கோ பண்புபற்றிக் கவலையில்லை! மனம்போன போக்கிலவர் வாழவெண்ணி நிற்பதனால்! நயமான கல்வியினை நாசம்பண்ணி நிற்கின்றார் ! கீதையொடு குறள்படித்தும் பாதை தடுமாறுகின்றார்! போதையிலே நாளுமவர் புரண்டுமே உழலுகின்றார்! காதிலெவர் சொன்னாலும் கவனமதில் கொள்ளாமல்! மோதியே மிதிப்பதையே முழுமையாய் நம்புகின்றார் ! கற்றதனால் பயனென்ன எனக்கேட்ட வள்ளுவனார்! கண்திறந்து பார்த்தவர்க்கு கருத்துரைக்க வந்ததாலும்! கற்றகல்வி பட்டங்கள் காற்றிலவர் பறக்கவிட்டு! காசையே அணைத்தபடி கண்ணியத்தை பாரார்கள் ! ! 02.! நிற்கிறார் நிலைத்து என்றும் !  சமயத்தின் சாறாய்நின்று சரித்திரம் படைத்த வள்ளல் ! இமயத்தின் உயரமாகி இகத்துளோர் மதிக்க நின்றார்! சமயத்தை மட்டுமின்றி சமூகத்தை மனதிற் கொண்டு! சன்மார்க்கம் உணர்த்திநின்ற சங்கரர் தாழ்கள் போற்றி ! மாசறு மனத்தனாகி மாண்புறு செயல்கள் ஆற்றி! பூசைகள் தாமுமாற்றி பூதலம் சிறக்கச் செய்தார்! வாசனை பரப்பிநிற்கும் மறுவற்ற மலராய் நின்ற ! ஈசனின் தோற்றமிக்க எந்தையின் நாமம் வாழ்க ! தெய்வத்தின் குரலைத்தந்து தீமைகள் அகன்றே போக! வையத்தில் வாழ்ந்துநின்ற மாமணி அவரே ஆவர் ! சொல்லிலே சுவைகள் சேர்த்து சுருதியின் கருத்தும்சேர்த்து! நல்லதைச் சொல்லிச் சென்ற நாயகன் நாமம்வாழ்க ! நீண்டதோர் காலம்வாழ்ந்தார் நிமலனை மனதிற் கொண்டார்! பூண்டநல் விரதத்தாலே புவியிலே புனிதர் ஆனார்! ஆண்டவன் அவரேயென்று அனைவரும் தொழுது ஏற்ற ! அருங்குணங் கொண்டுநின்ற அவர்நாமம் என்றும் வாழ்க ! இல்லறம் துறந்தயெந்தை ஏகினார் இறை தொண்டாற்ற ! நல்லறம் ஆற்றி நிற்க நயமுடன் பலதைச் சொன்னார்! சொல்லறம் காத்து நிற்க தூய்மையைய மனதில் கொண்ட! தொல்லறம் மிக்க எங்கள் தூயவர் நாமம் வாழ்க ! ஊரெலாம் எந்தை சென்றார் உபதேசம் ஆற்றிநின்றார்! பாரெலாம் பண்பு ஓங்கப் பாதங்கள் பதியச்சென்றார்! வாரங்கள் மாதங்களாக மக்களின் இடத்தே சென்று ! வேதங்கள் சாரம்தன்னை விளக்கிய வள்ளல் வாழ்க ! ஆற்றிய உரைகள் யாவும் அனைத்துமே வேதமாகும் ! சாற்றிய மேற்கோள் யாவும் தத்துவக் குவியலாகும்! சேற்றிலே கிடந்த மக்கள் செழுமையாய் வாழவெண்ணி! நாற்றென நின்ற ஆசான் நாமத்தைப் போற்றிநிற்போம் ! ஆசியநாட்டில் தோன்றி அனைவரும் போற்ற நின்றார்! பேசிய வார்த்தை எல்லாம் பெரும்பயன் பெற்றதாகும்! காசினி உள்ளார்மீது கருணையைப் பொழிந்த வள்ளல்! ஆசியை வேண்டிப் பல்லோர் அவரடிபணிந்தே நின்றார் ! புத்தராம் யேசுகாந்தி புனிதராம் நபிகள் தோன்றி! தத்துவம் உரைத்த நாட்டில் சங்கரர் தோன்றிநின்றார்! அத்தனை பேர்க்கும் மேலாய் அவர்பணி ஓங்கிற்றென்று! நித்தமும் நினைப்பதாலே நிற்கிறார் நிலைத்து என்றும் ! எளிமையைச் சொந்தமாக்கி இனிமையை மனதில் தேக்கி! தனிமையில் இறையைநாடித் தவநிலை கொண்ட வள்ளல்! அழிவுடை எண்ணம்போக அறிவினை ஊட்டி எங்கும்! நிறைவுடை மனத்தைநாட நின்றவர் நாமம் வாழ்க ! இரா.சி.சுந்தரமயில்ரூபவ் கோவை